Diari Oficial de la Generalitat Valenciana


Sumari del DOGV 3764, del 05-06-2000 (2000/4276)

Informació pública del programa d'actuació aïllada de la plaça del Doctor Collado, número 2 i 3, El Mercat-València.
--------------------------------------------------------------------------------------------------------------------

### Dades del document

Número de DOGV
:   3764

Data del DOGV
:   05-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/4276


Organisme emissor
:   General Constructor, SA

Tipus de document
:   Anunci

Informació pública del programa d'actuació aïllada de la plaça del Doctor Collado, número 2 i 3, El Mercat-València. [2000/M4276]
  
La mercantil General Constructor, SA ha elaborat, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, la documentació consistent en programa d'actuació aïllada, que inclou el programa d'actuació aïllada, amb plànols, memòria i projecte de reparcel·lació, així com el projecte bàsic de quatre habitatges i locals comercials, amb plànols. I en aplicació del que estableix l'article esmentat es fa constar que l'objecte d'aquest és la rehabilitació dels edificis situats a València, plaça del Doctor Collado, número 2 i 3.
  
La notaria on estan protocol·litzats els documents és la del senyor Federico Ortells Pérez, situada a València, plaça de la Porta de la Mar, número 5, 2on, 5ª.
  
L'exemplar dipositat en l'Ajuntament de València va ser presentat en data 18 de maig de 2000, registre d'entrada número 051922.
  
En aplicació del que estableix l'article 48.1.c), en relació amb l'article 48.3, ambdós de la indicada llei, pertoca sotmetre el programa esmentat, amb la documentació annexa, a informació pública per termini de 20 dies hàbils, comptats a partir del dia següent al de la publicació d'aquest anunci en el Diari Oficial de la Generalitat Valenciana.
  
Durant aquest termini qualsevol persona podrà comparéixer en l'expressada notaria, en dia hàbil, per a obtindre còpia de l'acta de protocol·lització dels documents esmentats o sol·licitar l'exhibició d'aquesta.
  
Així mateix, es fa constar la possibilitat de consultar en l'Ajuntament de València la documentació indicada i aquelles actuacions derivades de la documentació que hi ha dipositada i de presentar-hi, per a la seua incorporació a aquestes, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Si durant l'exposició al públic d'aquesta iniciativa del programa d'actuació aïllada de l'indicat àmbit, algú haguera iniciat una segona exposició al públic d'una altra en competència amb aquella, pertocarà la pròrroga de terminis regulada en l'article 46.4 de la Llei Reguladora de l'Activitat Urbanística.
  
Així mateix, mitjançant aquest edicte, segons el que preceptuen els articles 48 i 46 de l'esmentada Llei 6/1994, es posa en coneixement dels interessats que el termini de cinc dies hàbils per a la presentació de les proposicions juridicoeconòmiques comença el dia següent hàbil a la finalització del termini de 20 dies anteriorment esmentat.
  
Finalitzat aquest segon termini, el dia següent hàbil, excepte el dissabte, cas en què haurà d'entendre's el segon dia hàbil immediatament posterior, tindrà lloc l'acte d'obertura de pliques.
  
Amb anterioritat a la publicació d'aquest anunci, i en compliment del que estableix l'article 46.3 de la Llei Reguladora de l'Activitat Urbanística, s'ha remés el corresponent avís al domicili dels qui consten en el cadastre com a titulars de drets afectats per l'actuació proposada, que són els següents, sense perjudici que pogueren existir d'altres desconeguts; l'entitat promotora General Constructor, SA ha estat eximida d'això:
  
- Senyora Elvira Carbonell Forner.
  
- Senyora Carmen Moreno Sanchís.